Լի Խունչժուի այս հայտարարությունը դեռևս ընդամենը ցանկություն կամ ծրագիր լինելու մակարդակից այն կողմ չի անցնում, բայց խոսում է տարածաշրջանում Չինաստանի լրջագույն դերակատարություն ունենալու ձգտման մասին: Մետաքսի ճանապարհը բխում է նաև մեր կենսական շահերից: Այն Հայաստանի համար կդառնա տնտեսական զարգացման ու բարգավաճման, անկախ պետականության ամրապնդման երաշխիք: Ու հենց այստեղ է, որ հարց է առաջանում. ինչպե՞ս կնայի այդ ամենին ներկայիս մեր ռազմավարական գործընկեր Ռուսաստանը: Վերջինս խեթ աչքերով է նայել Իրան-Հայաստան լայն տրամաչափի գազատարի կառուցմանը, քանի որ մեր երկրով Եվրոպային իրանական գազի տարանցումը հակասում է իր շահերին` մրցակից առաջացնելով ռուսական գազին: